|  |  |
| --- | --- |
| Številka: 007-773/2018/7 | |
| Ljubljana, 21.12. 2018 | |
| EVA: / | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA: Predlog odgovora Vlade Republike Slovenije na predlog Skupnosti občin Slovenije, Združenja občin Slovenije in Združenja mestnih občin Slovenije za uresničevanje Dogovora o višini povprečnine za leto 2019 – predlog za obravnavo** | | | |
| **1. Predlog sklepov vlade:** | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) in v zvezi s šestim odstavkom 12. člena Zakona o financiranju občin (Uradni list RS, št. 123/06, 57/08, 36/11, 14/15 – ZUUJFO, 71/17 in 21/18 – popr.) je Vlada Republike Slovenije na … seji pod točko … dne ………. sprejela  S K L E P   1. Vlada Republike Slovenije se je seznanila s predlogom Skupnosti občin Slovenije, Združenja občin Slovenije in Združenja mestnih občin Slovenije glede predloga za uresničevanje Dogovora o višini povprečnine za leto 2019. 2. Vlada Republike Slovenije odgovor posreduje Skupnosti občin Slovenije, Združenju občin Slovenije in Združenju mestnih občin Slovenije. 3. Vlada Republike Slovenije poziva ministrstva in druge državne organe, da pri pripravi predpisov, ki zadevajo občinske pristojnosti ali obveznosti, načrtujejo skladno s smernicami za sodelovanje s strokovno in z drugimi zainteresiranimi javnostmi ki jih priporoča Resolucija o normativni dejavnosti in izvedejo ustrezno sodelovanje reprezentativnih združenj občin.     Stojan Tramte generalni sekretar Vlade RS  Prejmejo:   * ministrstva * Urad Vlade RS za komuniciranje * Skupnost občin Slovenije, Partizanska cesta 1, 2000 Maribor * Združenje občin Slovenije, Dunajska cesta 156, 1000 Ljubljana * Združenje mestnih občin Slovenije, Mestni trg 1, 1000 Ljubljana | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov: /** | | | |
| **3.a Osebe, odgovorne za strokovno pripravo in usklajenost gradiva:** | | | |
| * Mojca Ramšak Pešec, državna sekretarka * Dr. Roman Lavtar, vodja Službe za lokalno samoupravo * Mag. Jurij Mezek, sekretar, Služba za lokalno samoupravo | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:/** | | | |
| **/** | | | |
| **5. Kratek povzetek gradiva:** | | | |
|  | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | DA |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Ocena finančnih posledic, ki niso načrtovane v sprejetem proračunu** | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| **II. Finančne posledice za državni proračun** | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| **SKUPAJ** | | | | |  | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| **SKUPAJ** | | | | |  | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
|  | | |  | | |  | | |
|  | | |  | | |  | | |
| **SKUPAJ** | | |  | | |  | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | DA  DA  DA | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | NE | |
| Gradiva ni potrebno objaviti na spletni strani predlagatelja. | | | | | | | | |
| (Če je odgovor DA, navedite:  Datum objave: ………  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti.   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | NE | |
| **11. Gradivo je uvrščeno v delovni program vlade:** | | | | | | | NE | |
| Rudi MEDVED  minister | | | | | | | | |

PRILOGE:

- Priloga 1: Predlog Sklepa

* Priloga 2: Odgovor Vlade Republike Slovenije na predlog Skupnosti občin Slovenije, Združenje občin Slovenije in Združenja mestnih občin Slovenije za uresničevanje Dogovora o višini povprečnine za leto 2019

**PRILOGA 1**

**PREDLOG SKLEPA**

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) in v zvezi s šestim odstavkom 12. člena Zakona o financiranju občin (Uradni list RS, št. 123/06, 57/08, 36/11, 14/15 – ZUUJFO, 71/17 in 21/18 – popr.) je Vlada Republike Slovenije na … seji pod točko … dne ………. sprejela

S K L E P

1. Vlada Republike Slovenije se je seznanila s predlogom Skupnosti občin Slovenije, Združenja občin Slovenije in Združenja mestnih občin Slovenije glede predloga za uresničevanje Dogovora o višini povprečnine za leto 2019.
2. Vlada Republike Slovenije odgovor posreduje Skupnosti občin Slovenije, Združenju občin Slovenije in Združenju mestnih občin Slovenije.
3. Vlada Republike Slovenije poziva ministrstva in druge državne organe, da pri pripravi predpisov, ki zadevajo občinske pristojnosti ali obveznosti, načrtujejo skladno s smernicami za sodelovanje s strokovno in z drugimi zainteresiranimi javnostmi ki jih priporoča Resolucija o normativni dejavnosti in izvedejo ustrezno sodelovanje reprezentativnih združenj občin.

Stojan Tramte

generalni sekretar Vlade RS

PREJMEJO:

-ministrstva

-Urad Vlade RS za komuniciranje

-Skupnost občin Slovenije, Partizanska cesta 1, 2000 Maribor

-Združenje občin Slovenije, Dunajska cesta 156, 1000 Ljubljana

-Združenje mestnih občin Slovenije, Mestni trg 1, 1000 Ljubljana

**PRILOGA 2**

**Odgovor Vlade Republike Slovenije na predlog Skupnosti občin Slovenije, Združenje občin Slovenije in Združenja mestnih občin Slovenije za uresničevanje Dogovora o višini povprečnine za leto 2019**

Vlada Republike Slovenije (v nadaljnjem besedilu: Vlada RS) je na 8. redni seji dne 15. 11. 2018 obravnavala predlog dogovora o višini povprečnine za leto 2019 in sprejela sklep, s katerim se je seznanila s podpisanim Pismom o nameri – višina povprečnine za leto 2019 in sklenila z reprezentativnimi združenji občin Dogovor o višini povprečnine za leto 2019 z vsebino, ki je določena v Pismu o nameri – višina povprečnine za leto 2019. Vlada je pooblastila ministra za finance za podpis navedenega dogovora z reprezentativnimi združenji občin. Pismo o nameri predvideva, da bo Vlada RS skupaj s predstavniki občinskih združenj ustanovila posebno delovno telo, ki naj bi v šestih mesecih preučilo možne spremembe zakonodaje, s ciljem zmanjšanja stroškov občin, ki izhajajo iz njihovih zakonsko določenih nalog. Predvideva tudi, da bodo predstavniki vlade in občinskih združenj iskali rešitve v smeri večje fleksibilnosti, namenskosti in poenostavitev na področju investicijskih sredstev po Zakonu o financiranju občin. Po šestih mesecih naj bi predstavniki Vlade RS in občinskih združenj preverili učinke dogovora s sindikati javnega sektorja na višino stroškov občin, se seznanili s predlogi omenjene delovne skupine ter se dogovorili za nadaljnje ukrepe.

Reprezentativna združenja občin so 16. 11. 2018 na Vlado RS naslovila dopis z opozorilom, da ministrstva pripravljajo predpise oziroma njihove spremembe in dopolnitve brez sodelovanja združenj občin. Združenja predlagajo, da se vzpostavi moratorij na aktivnosti, povezane s pripravo predpisov, ki se tičejo položaja občin in sicer vse dokler ne bo skupno delovno telo, dogovorjeno s 1. točko Dogovora o višini povprečnini za leto 2019, ki ta ga Vlada RS in reprezentativna združenja podpisali 20. 11. 2018, oblikovala ustreznega nabora predpisov, predvidenih za spreminjanje oz. dopolnjevanje. Združenja ministrstva in organe v sestavi še opozarjajo, da dosledno spoštujejo 94. člen Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [11/18](http://www.uradni-list.si/1/objava.jsp?sop=2018-01-0457) – ZSPDSLS-1 in [30/18](http://www.uradni-list.si/1/objava.jsp?sop=2018-01-1356)), ki med drugim določa, da mora vlada mora pred sprejetjem predlogov zakonov oziroma preden jih predloži državnemu zboru v sprejem in pred sprejetjem drugih predpisov iz svoje pristojnosti, ki zadevajo pristojnosti, delovanje in financiranje občin, zagotoviti ustrezno sodelovanje združenj občin. Določba se smiselno uporablja tudi kadar posamezen minister sprejema predpis iz svoje pristojnosti.

Vlada RS je proučila vsebino dopisa reprezentativnih združenj občin, Skupnosti občin Slovenije, Združenja občin Slovenije in Združenja mestnih občin Slovenije in ugotavlja, da bo v smislu dobrega partnerskega sodelovanja ob začetku nastopa mandata zastavljeno politiko nadaljevala na način, kot jo je predsednik Vlade predstavil županjam in županom, zbranim na 2. kongresu slovenskih občin 2. in 3. oktobra 2018 v Rimskih Toplicah. V duhu partnerskega odnosa med Vlado RS in reprezentativnimi združenji občin bo Vlada RS občinam zagotavljala strokovno pomoč, s čimer bo prispevala k bolj učinkovitemu dogovarjanju ter izpeljavi nalog, ki jih občinam nalagajo predpisi. V tem smislu Vlada RS podpira čimprejšnjo ustanovitev delovnega telesa, ki bo oblikovalo ustrezen nabor predpisov, ki naj bi znižali stroške občin. Čez šest mesecev bodo predstavniki vlade in občinskih združenj preverili učinke dogovora s sindikati javnega sektorja na višino stroškov občin, se seznanili s predlogi omenjene delovne skupine ter dogovorili nadaljnje ukrepe.

Vlada RS sprejema pobudo združenj občin kot konstruktivno, saj se zaveda pomembnosti celovitega procesa priprave predpisov, ki se nanašajo na lokalno samoupravo. Priprava predpisov, ki se nanašajo na občine, mora potekati v medinstitucionalnem dialogu med ministrstvi in združenji občin. Vlada RS je že leta 2016 sprejela določila Poslovnika Vlade RS in Navodila za izvajanje Poslovnika Vlade RS št. 10, ki je bilo dopolnjeno na pobudo Ministrstva za javno upravo. S spremembo vsebine Priloge 1 z rubriko številka 8, Predstavitev sodelovanja z združenji občin. Vključitev združenj občin v postopek priprave predpisov je obvezna. Navodilo se je začelo uporabljati s 16. 5. 2016.

Spremenjeno Navodilo za izvajanje Poslovnika Vlade RS pomeni nadaljnje udejanjanje določb Zakona o lokalni samoupravi in Strategije razvoja lokalne samouprave 2020 v delu, ki se nanaša na med-institucionalni dialog. Vlada RS ugotavlja, da nekateri podatki, npr. števec kršitev Resolucije o normativni dejavnosti, kažejo nespoštovanje določil tega predpisa. Zato Vlada RS od ministrstev in organov v sestavi pričakuje dosledno uporabo in spoštovanje Navodila za izvajanje Poslovnika Vlade RS.

V postopku oblikovanja novih zakonskih rešitev je potrebno dosledno ločevati fazo priprave predpisa od faze sprejemanja predpisa. Zato je pobuda združenj občin, da objava na portalu e-demokracija že sodi v fazo sprejemanja predpisa in da je to prepozno za vključitev združenj občin, utemeljena. Ministrstva in drugi državni organi morajo združenja občin vključiti v pripravo predpisa v fazi načrtovanja nove vsebine, ki naj bi jo predpis urejal. Zato objava predpisa na e-demokraciji pomeni, da so združenja in ministrstva oziroma drugi državni organi že dosegli določen stopnjo soglasja glede tako vsebine predpisa kot tudi konkretnih rešitev, ki imajo posledice za občine.

Procesu priprave predpisov in sodelovanju občin bo zato Vlada RS posvetila večjo pozornost in skrbno tehtala in oblikovala rešitve predpisov, ki se dotikajo lokalne samouprave. V podporo temu procesu bo Vlada RS od ministrstev dosledno zahtevala spoštovanje Resolucije o normativni dejavnosti iz leta 2009, katere cilj je, da s pripravo in sprejemom predpisov ob sodelovanju strokovne in druge zainteresirane javnosti krepi pravno državo, zagotavlja pravno varnost, zagotavlja jasnost, preglednost in kakovost ter določnost predpisov. Hkrati uveljavlja izvajanje presoje posledic predpisov in krepitev državljanske participacije.

K krepitvi načel med-institucionalnega dialoga Vlado RS zavezujejo tudi mednarodni dokumenti. Države članice Sveta Evrope, podpisnice Evropske listine lokalne samouprave so se z ratifikacijo listine zavezale k zagotavljanju skupnih evropskih standardov za opredeljevanje in varovanje pravic lokalnih oblasti. Zakon o ratifikaciji Evropske listine lokalne samouprave (MELLS) je sprejel Državni zbor Republike Slovenije na seji dne 1. oktobra 1996. MELLS v šestem odstavku 4. člena določa, da je treba lokalne oblasti kolikor je mogoče pravočasno in na primeren način vprašati za mnenje pri načrtovanju in odločanju v vseh stvareh, ki jih neposredno zadevajo, šesti odstavek 9. člena pa, da je potrebno lokalne oblasti na primeren način vprašati za mnenje o tem, na kakšen način naj se jim dodelijo prerazporejeni viri. Nenazadnje 11. člen MELLS zagotavlja pravno varstvo lokalne samouprave[,](https://www.uradni-list.si/glasilo-uradni-list-rs/vsebina/1996-02-0052/#Pravno%C2%A0varstvo%C2%A0lokalne%C2%A0samouprave) saj imajo lokalne oblasti pravico do sodnega varstva, da zagotovijo prosto izvajanje svojih pooblastil in spoštovanje takih načel lokalne samouprave, kot so zapisana v ustavi ali domači zakonodaji.

Združenja občin so v procesu priprave dogovora o višini povprečnine za leto 2019 dne 27. 9. 2018 že predlagala nabor predpisov, ki zahtevajo prednostno obravnavo. Minister, pristojen za lokalno samoupravo, je z dopisom dne 12. 12. 2018 pozval vsa združenja, da čimprej imenujejo po dva predstavnika v posebno delovno telo, katerega mandat bo priprava predloga za spremembo zakonodaje, ki bo zmanjšala stroške občin. S tem se bo pričel proces uresničevanja zaveze Vlade RS za zmanjšanje stroškov občin, h kateremu se je zavezala s podpisom Dogovora o višini povprečnine za leto 2019.